Komission lausunto Euroopan yhteisön perustamissopimuksen 251 artiklan 2 kohdan kolmannen alakohdan c alakohdan mukaisesti Euroopan parlamentin tarkistuksista neuvoston yhteiseen kantaan, joka koskee seuraavaa ehdotusta: Euroopan parlamentin ja neuvoston asetus yhteisistä siviili-ilmailun turvaamista koskevista säännöistä /* KOM/2007/0475 lopull. - COD 2005/0191 */





[pic] | EUROOPAN YHTEISÖJEN KOMISSIO | Bryssel 3.8.2007 KOM(2007) 475 lopullinen 2005/0191 (COD) KOMISSION LAUSUNTO Euroopan yhteisön perustamissopimuksen 251 artiklan 2 kohdan kolmannen alakohdan c alakohdan mukaisesti Euroopan parlamentin tarkistuksista neuvoston yhteiseen kantaan, joka koskee seuraavaa ehdotusta: EUROOPAN PARLAMENTIN JA NEUVOSTON ASETUS yhteisistä siviili-ilmailun turvaamista koskevista säännöistä 2005/0191 (COD) KOMISSION LAUSUNTOEuroopan yhteisön perustamissopimuksen 251 artiklan 2 kohdan kolmannen alakohdan c alakohdan mukaisesti Euroopan parlamentin tarkistuksista neuvoston yhteiseen kantaan, joka koskee seuraavaa ehdotusta: EUROOPAN PARLAMENTIN JA NEUVOSTON ASETUS yhteisistä siviili-ilmailun turvaamista koskevista säännöistä komission ehdotusta muuttava EY:n perustamissopimuksen 250 artiklan 2 kohdan nojalla 1. Johdanto EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Komissio esittää seuraavassa lausuntonsa parlamentin ehdottamista tarkistuksista. 2. Tausta Ehdotus toimitettiin Euroopan parlamentille ja neuvostolle (KOM(2005) 0429 lopullinen – C6-0290/2005 – 2005/0191(COD): | 22.9.2005 | Euroopan talous- ja sosiaalikomitea antoi lausuntonsa: | 20.4.2006 | Euroopan parlamentti antoi lausuntonsa ensimmäisessä käsittelyssä: | 15.6.2006 | Yhteinen kanta vahvistettiin: | 11.12.2006 | Euroopan parlamentti antoi lausuntonsa toisessa käsittelyssä: | 25.4.2007 | 3. Komission ehdotuksen tavoite Yhteisistä siviili-ilmailun turvaamista koskevista säännöistä annettu Euroopan parlamentin ja neuvoston asetus (EY) N:o 2320/2002 on ollut voimassa tammikuusta 2003 alkaen. Komission tekemistä tarkastuksista saadut kokemukset ja asetuksen päivittäinen soveltaminen jäsenvaltioissa ovat osoittaneet, että jäsenvaltioiden laatimien ei-sitovien suositusten nopea muuntaminen lainsäädännöksi on johtanut useisiin ongelmiin. Nämä ongelmat johtuvat siitä, että asetus laadittiin ja annettiin pikaisesti reaktiona syyskuun 11. päivän 2001 tapahtumiin, ja ne vaikeuttavat asetuksen asianmukaista täytäntöönpanoa. Sen vuoksi komissio on ehdottanut asetuksen tarkistamista, jotta voidaan jatkaa lakisääteisten vaatimusten selventämistä, yksinkertaistamista ja yhdenmukaistamista ja parantaa siten siviili-ilmailun yleistä turvaamista. Uudessa puiteasetuksessa olisi pelkästään vahvistettava perusperiaatteet siitä, mitä on tehtävä siviili-ilmailun turvaamiseksi siihen kohdistuvilta laittomilta teoilta. Tekniset ja menettelylliset päätökset, jotka koskevat tämän tavoitteen saavuttamiskeinoja, olisi sen sijaan vahvistettava täytäntöönpanosäädöksissä. 4. Komission kanta Euroopan parlamentin tarkistuksiin Komissio voi hyväksyä kokonaan, osittain tai periaatteessa suurimman osan Euroopan parlamentin toisessa käsittelyssä ehdottamista tarkistuksista. Tarkistukset, jotka komissio voi hyväksyä, tukevat komission alkuperäistä ehdotusta. Niissä ehdotetaan pieniä sanamuodon muutoksia, jotka eivät heikennä ehdotusta, sekä lisätään ehdotukseen uusia raportointivaatimuksia ja hyvin tarpeellinen säännös yhteistyöstä Kansainvälisen siviili-ilmailujärjestön (ICAO) kanssa. Komissio voi hyväksyä kokonaan (tarpeen vaatiessa uudelleen muotoiltuina) tarkistukset 1, 4, 5, 9, 11, 14, 16, 18, 19, 24, 27, 28, 30, 35, 40, 41, 42, 43, 45, 48, 50, 52, 53, 55, 58, 59, 61, 64, 65, 69, 71, 76, 80, 83, 91 ja 93. Se voi hyväksyä periaatteessa tarkistukset 12, 17, 20, 23, 25, 26, 38, 46, 49, 56, 68, 92, 94 ja 96 sekä osittain tarkistukset 6, 7, 13, 15, 29, 34, 51, 54, 70 ja 72. Tarkistuksia 2, 3, 8, 10, 21, 22, 31, 32, 33, 36, 37, 39, 44, 47, 57, 60, 62, 63, 66, 67, 73, 74, 75, 77, 78, 79, 81, 82, 84, 85, 86, 87, 88, 89, 90, 95 ja 97 komissio ei hyväksy. Periaatteessa hyväksytyt tarkistukset: Tarkistus 12 koskee sellaisen yhteisvastuujärjestelmän luomista, jolla voidaan tarjota tukea terroritekojen jälkeen. Tähän uuteen asiaan viitataan ainoastaan johdanto-osassa. Komissio myöntää tämän olevan tärkeä kysymys, mutta toteaa samalla, että terroritekojen seuraukset ulottuvat liikenteen alaa laajemmalle. Tarkistukseen 17 sisältyvä lentoaseman määritelmä ei ole oikeastaan tarpeen tässä asetuksessa, mutta komissio voi hyväksyä tarkistuksen periaatteessa. Tarkistus 20 , jossa muutetaan merkityn alueen määritelmää, ei ole tarpeellinen, koska yleisöllä ei ole pääsyä lentoasemien lentokenttäalueille. Tämän selventämiseksi olisi parempi muuttaa ilmaisu ”alue” ilmaisuksi ”lentokenttäalue”. Tarkistus 23 , jossa muutetaan postilähetyksen määritelmää, on hyväksyttävissä, mutta siinä olisi täsmennettävä, että määritelmään eivät sisälly lentoliikenteen harjoittajan postilähetykset. Tarkistukset 25 ja 26 , joissa muutetaan tunnetun lähettäjän ja tunnetun tiliasiakkaan määritelmiä, ovat komission alkuperäisen asetuksen mukaisia. Tekstin selventämiseksi olisi kuitenkin hyödyllistä lisätä ilmaisu ”omaan lukuunsa”. Lisäksi tarkistukseen 26 olisi syytä sisällyttää maininta postilähetyksen kuljettamisesta yksinomaan postin kuljettamiseen tarkoitetulla ilma-aluksella, sillä se lisäisi yhdenmukaisuutta asetuksen muun tekstin kanssa. Hinnoittelujärjestelmän avoimuutta koskevan tarkistuksen 38 mukaan turvallisuuskulut on ilmoitettava matkustajalle. Tämä asia ei tarkkaan ottaen kuulu tähän asetukseen, mutta se voidaan nähdä keinona lisätä avoimuutta, joka hyödyttää kansalaisia. Tarkistus 46 yhteistyöstä ICAOn kanssa on tarpeellinen, mutta se olisi esitettävä erillisessä artiklassa, sillä 6 artikla koskee vain kolmansia maita eikä ICAO kuulu niihin. Turvaohjelmia koskeva tarkistus 49 voidaan hyväksyä, vaikka se onkin tarpeeton. Yhteisön lentoliikenteen harjoittajien turvaohjelmien tunnustamista koskeva tarkistus 56 on hyväksyttävissä, mutta sitä olisi muutettava siten, että tekstiin lisätään paikalliset vaatimukset. Tarkistus 68 koskee soveltamisen aloittamisajankohtaa, joka määräytyy sen mukaan, milloin asetus annetaan. Tarkistuksen 92 periaate, jonka mukaan aseiden kuljettaminen ruumassa on turvallista, on hyväksyttävissä, mutta sanamuotoa voisi parantaa. Tarkistus 94, joka koskee selkeää vastuun määrittelyä laittoman teon tapauksessa, voidaan hyväksyä. Turvalaitteita koskeva tarkistus 96 voidaan hyväksyä ainoastaan, jos ilmaisu ”hyväksytyt” korvataan ilmaisulla ”määritellyt”, sillä koko EU:n laajuista hyväksyntäjärjestelmää ei ole. Osittain hyväksytyt tarkistukset: Tarkistuksessa 6 tehtävät muut pienet sanamuodon muutokset voidaan hyväksyä, mutta ei muutosta, jolla ilmaisu ”asetusta” korvataan ilmaisulla ”uutta säädöstä”. Tarkistus 7 voidaan hyväksyä lukuun ottamatta muutosta, jolla ilmaisu ”asetusta” korvataan ilmaisulla ”uutta säädöstä”. Tarkistuksessa 13 rajataan viittaus liitteeseen 17 koskemaan vain sen nykyistä laitosta. Vaikka tämä sisältyi jo komission alkuperäiseen ehdotukseen, komissio hyväksyi neuvoston perustelun, jonka mukaan toimivalta olisi säilytettävä myös kyseisen liitteen uusien laitosten osalta. Samaa perustelua voi soveltaa myös tarkistuksessa 15 olevaan viittaukseen Chicagon yleissopimukseen. Tarkistus 29 koskee lennon turvahenkilöitä, joiden pitäisi voida olla joko jäsenvaltioista tai kolmansista maista. Tämän vuoksi ilmaisusta ”jäsenvaltion” olisi poistettava alkuosa ”jäsen”. Tarkistuksissa 34 ja 51 poistetaan mahdollisuus käyttää erittäin kiireellistä menettelyä päätettäessä täytäntöönpanotoimenpiteistä komitologiamenettelyllä. Tätä ei voida hyväksyä. Tarkistukseen 54 sisältyvän lentoliikenteen harjoittajan turvaohjelman osalta olisi viitattava sekä EU:n oikeudellisiin velvollisuuksiin että kansallisen siviili-ilmailun turvaohjelman velvollisuuksiin eikä ainoastaan jälkimmäisiin. Lisäksi alkuperäisessä ehdotuksessa asetetaan lentoliikenteen harjoittajille, lentoasemille ja muille yksiköille vastaavanlaisia velvollisuuksia, jotka muuttuisivat tämän tarkistuksen vaikutuksesta. Tarkistusta 70 , jossa ilmaisu ”henkilöt” muutetaan ”henkilöstöksi”, ei voida hyväksyä, koska ei pitäisi olla mahdollista, että muulle kun henkilöstöön kuuluvalle henkilölle annetaan ilman taustan tarkastuksen läpäisemistä henkilökortti, joka oikeuttaa pääsemään ilman saattajaa turvavalvotuille alueille. Ilmaisun ”postilähetyksiin” poistamisesta tarkistuksessa 72 seuraa epäjohdonmukaisuutta rahtiin ja postilähetyksiin liittyvissä tekstin osissa. Tarkistukset, joita komissio ei hyväksy: Tarkistusta 2, jossa ”asetus” muutetaan ”uudeksi säädökseksi” ei hyväksytä, koska muutaman vuoden kuluttua tämä säädös ei ole enää uusi. Turvatoimenpiteiden rahoittamiseen liittyvien tarkistusten 3, 31, 39 ja 44 tavoitteena on maksattaa jäsenvaltioilla osa ilmailun turvaamisen kustannuksista, jos ne vaativat EU:n asetuksen lisäksi muita toimenpiteitä (asetuksen 5 artiklan mukaisesti sallitut ”tiukemmat toimenpiteet”). Komissiolta löytyy ymmärrystä itse tavoitteelle, mutta sen mielestä asiaa ei pitäisi käsitellä tässä ehdotetussa asetuksessa, joka koskee teknisiä vaatimuksia. EASAa koskevissa tarkistuksissa 8 ja 60 edellytetään Euroopan lentoturvallisuusvirastolta ilmailun turvaamiseen liittyvien tarkastusten tekemistä. On epäasianmukaista muuttaa tällaisella tarkistuksella olennaisesti EASAn tehtäviä antamalla sille vastuuta ilmailun turvaamisesta. Tarkistuksilla 10, 67, 77, 78, 79 ja 81 , jotka liittyvät sopimuksiin kolmansien maiden kanssa, pyritään edistämään ”yhden turvatarkastuksen” periaatetta yhteisön ja kolmansien maiden välisillä lennoilla. Vaikka tarkistusten tarkoitus on hyvä, niillä todellisuudessa vaikeutettaisiin tehtävän suorittamista sen helpottamisen sijasta. Koska transfer-matkustajia ja -matkatavaroita koskevia sääntöjä on sovellettava yhteisön lentoasemilla, asiaan ei sinänsä liity rajat ylittäviä tekijöitä, joten sopimukset eivät ole tarpeen. Kolmansien maiden turvavaatimusten tunnustamisen pitäisi olla mahdollista komitologiamenettelyllä. Tarkistuksilla 21 ja 32 , jotka koskevat taustan tarkastuksia, tavoitellaan lentoaseman henkilöstön ja ilma-aluksen miehistön taustan tarkastamista koskevien sääntöjen yhdenmukaistamista. Tämä kuitenkin ylittää kyseisen lainsäädännön soveltamisalan, koska se vaatisi kansallisten tiedustelupalvelujen osallistumista (toissijaisuus). Transit-matkustajia koskevaa tarkistusta 22 ei voida hyväksyä, koska se jättäisi asetuksen soveltamisalan ulkopuolelle matkustajat, jotka lähtevät samalla ilma-aluksella, jos lennon numero muuttuu. Tarkistuksessa 33 otetaan käyttöön tarkistuslauseke (sunset clause), jonka mukaan kaikki täytäntöönpanosäännökset on tarkistettava ja hyväksyttävä uudelleen kuuden kuukauden kuluttua. Tästä olisi seurauksena oikeudellista epävarmuutta, koska sen myötä poistuisi sovellettavien toimenpiteiden vakaus. Pahimmat seuraukset siitä kärsisi teollisuus. Tarkistuksessa 36 otetaan käyttöön riskien, vaikutusten ja kustannusten arviointi. Vaikka riskien ja vaikutusten arviointi on paikallaan määriteltäessä vaatimuksia ja yleisiä toimintaperiaatteita, niitä ei ole aiheellista tehdä yksittäisistä toimenpiteistä ja menettelyistä. Lisäksi sidosryhmien työryhmä (tarkistus 65, jota komissio pitää hyväksyttävänä) mahdollistaa täytäntöönpanotoimenpiteiden ja menettelyjen yksityiskohtaisen arvioinnin. Tarkistus 37 antaa jäsenvaltioille mahdollisuuden poiketa toimenpiteistä, joita ne pitävät suhteettomina. Tämä tuhoaisi koko ajatuksen ilmailun turvaamisen yhdenmukaisista perusvaatimuksista koko yhteisössä ja tarkoittaisi paluuta entiseen tilanteeseen, jossa sovellettiin yhteensovittamatonta joukkoa kansallisia sääntöjä. Tarkistuksessa 47 vaaditaan komissiota kuulemaan kolmatta maata ennen kuin se laatii sille vastauksen. Tällainen vaatimus ei sovellu Euroopan yhteisön asetukseen. Tarkistusta 57 , jossa soveltamisala rajoitetaan valvottuun edustajaan, ei voida hyväksyä, koska säännön tulisi koskea muitakin kuin valvottuja edustajia. Tarkistus 62 , jossa vaaditaan, että jokainen asetuksen soveltamisalaan kuuluva eurooppalainen lentoasema tarkastetaan vähintään kerran asetuksen voimaantuloa seuraavien neljän vuoden aikana, on epärealistinen. Se edellyttäisi, että komission olisi joko tehtävä 200 tarkastusta vuodessa tai velvoitettava jäsenvaltiot tarkastamaan lentoasemansa aina neljän vuoden välein, mikä ei edes vielä riittäisi. Tarkistuksessa 63 vähennetään niiden säännösten määrää, joihin viitataan. Kaikkia arkaluonteisia turvatietoja sisältäviä toimenpiteitä ja menettelyjä olisi kuitenkin voitava pitää EU:n turvaluokiteltuina tietoina. Tarkistuksessa 66 toistetaan tarkistus 64, jonka komissio on jo hyväksynyt. Tarkistuksissa 73, 75, 86 ja 90 puututaan yksityiskohtiin, jotka olisi syytä jättää täytäntöönpanosäädöksiin. Tarkistuksessa 74 toistetaan sääntöjä asiasta, joka sisältyy jo liitteessä olevan 4.1 kohdan 3 kohdan b alakohtaan. Tarkistus 82 , joka koskee ruumassa kuljetettavan matkatavaran tunnistamista joko matkustajan mukana tai matkustajasta erillään kulkevaksi tavaraksi, vastaa komission alkuperäistä ehdotusta, mutta sitä olisi muutettava, koska säännös ei ole ICAOn liitteen 17 (ohjeet) mukainen. Tarkistuksissa 84, 85, 87, 88 ja 89 poistetaan postilähetyksiä koskeva viittaus, mistä seuraa epäjohdonmukaisuutta rahtia ja postilähetyksiä koskevissa osuuksissa. Lisäksi tarkistuksen 85 osalta neuvoston ehdottama teksti on täsmällisempi. Koulutusta koskevaa tarkistusta 95 sovelletaan ainoastaan henkilöstöön, jolla on lentoaseman tai miehistön henkilökortti, mutta kumpaakaan näistä ei annettaisi tilapäiselle henkilöstölle tai vierailijoille. Lentolupakirjan myöntämistä edeltävää taustan tarkastamista koskeva tarkistus 97 ylittää asetuksen soveltamisalan. 5. Päätelmä Komissio muuttaa ehdotustaan EY:n perustamissopimuksen 250 artiklan 2 kohdan nojalla edellä esitetyllä tavalla.